ວັນທີ 16 ກັນຍາ, ທີ່ນະຄອນ Pleiku, ແຂວງ ຢາລາຍ, ກະຊວງກະສິກຳ ແລະ ພັດທະນາຊົນນະບົດ ຫວຽດນາມ ໄດ້ຈັດຕັ້ງພິທີສົ່ງອອກກາເຟໄປຍັງ ເອີຣົບ, ຕາມສັນຍາການຄ້າເສລີ ຫວຽດນາມ - ສະຫະພາບເອີຮົບ (EVFTA). ກ່າວຄຳເຫັນທີ່ພິທີ, ທ່ານ ເລກວກແຢວງ, ຮອງລັດຖະມົນຕີກະຊວງກະສິກຳ ແລະ ພັດທະນາຊົນນະບົດ ຫວຽດນາມ ຢືນຢັນວ່າ ກາລະໂອກາດຈາກ EVFTA ແມ່ນໃຫຍ່ຫລວງທີ່ສຸດ. ເຖິງຢ່າງໃດກໍ່ຕາມ, ນີ້ກໍ່ແມ່ນຕະຫລາດທີ່ມີຄຸນນະພາບສູງ, ສະນັ້ນ ກະສິກຳ ຫວຽດນາມ ເວົ້າລວມ, ກາເຟ ຫວຽດນາມ ເວົ້າສະເພາະ ຕ້ອງປ່ຽນແປງຫລາຍ ຕາມທິດຍົກສູງຄຸນນະພາບ, ເພີ່ມປະລິມານການປຸງແຕ່ງ, ມີຕົ້ນກຳເນີດຢ່າງໂປ່ງໃສ.
ຕາມ ທ່ານ ຫງວຽນທຽບ ເອກອັກຄະລັດຖະທູດ ຫວຽດນາມ ປະຈຳ ຝລັ່ງ ແລ້ວ, ສຳລັບ EVFTA ແລ້ວ, ບັນດາວິສາຫະກິດ ຝລັ່ງ ແລະເອີລົບຈະມີກາລະໂອກາດການລົງທຶນແລະດຳເນີນທຸລະກິດຫລາຍຢ່າງ ບໍ່ພຽງແຕ່ໃນຂົງເຂດດຳເນີນທຸລະກິດເດີມເທົ່ານັ້ນຫາກນັບທັງໃນບັນດາຂົງເຂດ ທີ່ຫາກໍ່ນຳໃຊ້ລະດັບຄວາມຮູ້ດ້ານວິທະຍາສາດເຕັກໂນໂລຊີສູງ ຄື ການບິນອາວະກາດ, ພະລັງງານສະອາດ,ພັດທະນາພື້ນຖານໂຄງລ່າງ… ຢູ່ຕະຫລາດ ຫວຽດນາມ ອີກດ້ວຍ.
ໃນຂະນະນັ້ນ ທ່ານນາງ ຫງວຽນກີ່ງແອງ ທູດການຄ້າຫວຽດນາມ ປະຈຳຝລັ່ງໄດ້ສະແດງຄວາມປາດຖະຫນາຢາກສືບຕໍ່ພັດທະນາການຮ່ວມມືກັບບັນດາຄູ່ຮ່ວມມື ຝລັ່ງ ໃນບັນດາຂະແຫນງເຄີຍແມ່ນທ່າແຮງຂອງ ຝລັ່ງ ຄື: ພະລັງງານ,ເຕັກໂນໂລຊີສູງຫລື ຂົງເຂດກະສິກຳ.
ສັນຍາການຄ້າເສລີ ລະຫວ່າງ ສະຫະພາບເອີຣົບ - ອີຢູ (EVFTA) ໄດ້ມີຜົນສັກສິດນັບແຕ່ວັນທີ 1 ສິງຫານັ້ນ ບໍ່ພຽງແຕ່ຊ່ວຍສ້າງໂອກາດຊຸກຍູ້ພື້ນຖານເສດຖະກິດ ຫວຽດນາມ ເທົ່ານັ້ນ, ຫາກຍັງສ້າງແງ່ຫວັງໃໝ່ໃຫ້ແກ່ບັນດາພື້ນຖານເສດຖະກິດເອີຣົບ ໃນຈຸດເວລາທີ່ຂາດສະຖຽນລະພາບຂອງພື້ນຖານການເງິນທົ່ວໂລກ. ໃນວັນທີ 6 ສິງຫາ, ສໍານັກຂ່າວສານ DPA ຂອງ ເຢຍລະມັນ ໄດ້ຄັດສະເໜີຄໍາກ່າວປາໄສຂອງທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ທີ່ກອງປະຊຸມຜັນຂະຫຍາຍແຜນການປະຕິບັດສັນຍາ EVFTA, ໂດຍຊີ້ໃຫ້ເຫັນແຈ້ງວ່າ ສັນຍາສະບັບດັ່ງກ່າວ ຈະສ້າງກາລະໂອກາດຊຸກຍູ້ການເຕີບໂຕຂອງພື້ນຖານເສດຖະກິດຫວຽດນາມ. ສັນຍາ EVFTA ມີຜົນສັກສິດ, 70% ປະເພດສິນຄ້າຂອງຫວຽດນາມ ຈະໄດ້ຍົກເວັ້ນພາສີ ເມື່ອສົ່ງອອກໄປຍັງ 26 ປະເທດສະມາຊິກຂອງ ອີຢູ. ບັນດາປະເພດສິນຄ້າທີ່ຍັງເສຍພາສີຢູ່ນັ້ນ ຈະໄດ້ຫຼຸດລົງເທື່ອລະໜ້ອຍພາຍໃນ 7 ປີ.
ໄຊພອນ